Nánast öllum vegum á Norðurlandi , Vestfjörðum , Vesturlandi og suðvesturhorni landsins hefur verið lokað . Aftakaveður er á landinu norðanverðu og á Vestfjörðum og fer veður einnig versnandi annars staðar á landinu . Appelsínugul viðvörun er í gildi á landinu öllu , nema á Norðurlandi eystra , Norðurlandi vestra og á Ströndum , þar sem rauð viðvörun er í gildi og hættuástandi hefur verið lýst yfir . Best er að fylgjast með lokunum vega á vef Vegagerðarinnar eða á Twitter . Kort / Vegagerðin Yfirlit : Vetraraðstæður eru um allt land og lítið sem ekkert ferðaveður norðan og vestanlands . Veðurstofan hefur gefið út viðvaranir vegna slæms veðurútlits í dag og á morgun , miðvikudag . Upplýsingasíminn 1777 er opinn kl. 06:30 - 22:00 . #færðin Á Suðvesturlandi er búið að loka um Kjalarnes , á Mosfells - og Hellisheiði og um Þrengsli , auk þess sem flughálka er á milli Hveragerðis og Þrengslavegamóta . Ófært er á Krýsuvíkurvegi . Á Vesturlandi hafa báðar ferðir Baldurs verið felldar niður auk þess sem Holtavörðuheiði og veginum um Bröttubrekku hefur verið lokað . Þá er lokað um Fróðárheiði . Á Vestfjörðum er hefur Þröskuldum , Mikladal , Hálfdán , Steingrímsfjarðarheiði , Hrafnseyrar - og Dynjandisheiði verið lokað vegna veðurs , auk þess sem ófært er um Gemlufallsheiði , Hjallaháls , Ódrjúgsháls , Klettsháls , Kleifaheiði og norður í Árneshrepp . Þá hefur Flateyrarvegi og Súðavíkurhlíð verið lokað vegna snjóflóðahættu . Á Norðurlandi hefur verið lokað fyrir umferð um Vatnsskarð , Þverárfjall , Siglufjarðarveg , Öxnadalsheiði og Ólafsfjarðarmúla . Á Norðausturlandi er ófært um Ljósavatnsskarð , Tjörnes , Hólasand , Hófaskarð og yfir Melrakkasléttu . Á Austurlandi er ófært og Breiðdalsheiði og um Öxi og á Suðurlandi er orðið ófært á Biskupstungnabraut og á milli Selfoss og Þjórsár .